CELEX: 62008TN0076
Language: sl
Date: 2008-02-15 00:00:00
Title: Zadeva T-76/08: Tožba, vložena 15. februarja 2008 – E.I. du Pont de Nemours in drugi proti Komisiji

9.5.2008   
            
            
               SL
            
            
               Uradni list Evropske unije
            
            
               C 116/22
            
         Tožba, vložena 15. februarja 2008 – E.I. du Pont de Nemours in drugi proti Komisiji
   (Zadeva T-76/08)
   (2008/C 116/40)
   Jezik postopka: angleščina
   Stranke
   
      Tožeče stranke: E.I. du Pont de Nemours and Company (Wilmington, Združene države), DuPont Performance Elastomers LLC (Wilmington, Združene države), DuPont Performance Elastomers SA (Ženeva, Švica) (zastopnika: J. Boyce in A. Lyle Smythe, Solicitors)
   
      Tožena stranka: Komisija Evropskih skupnosti
   Predlogi tožečih strank
   
               —
            
            
               Za ničen naj se razglasi člen 1(b) odločbe v delu, v katerem je bilo ugotovljeno, da je družba E.I. DuPont sodelovala pri kršitvi;
            
         
               —
            
            
               za ničen naj se razglasi člen 2(b) odločbe v delu, v katerem je odločeno, da mora družba E.I. DuPont plačati globo;
            
         
               —
            
            
               zmanjša naj se znesek glob, ki so bile naložene tožečim strankam s členom 2(b) odločbe; in
            
         
               —
            
            
               Komisiji naj se naloži plačilo njenih stroškov in stroškov tožečih strank.
            
         Tožbeni razlogi in bistvene trditve
   Tožeče stranke skušajo doseči razglasitev delne ničnosti odločbe Komisije C(2007)5910 konč. z dne 5. decembra 2007 (Zadeva COMP/F/38.629 – kloroprenski kavčuk), s katero je Komisija ugotovila, da so tožeče stranke skupaj z drugimi podjetji kršile člen 81 ES in člen 53 Sporazuma o Evropskem gospodarskem prostoru, s tem da so sodelovale pri enem in trajajočem sporazumu in/ali usklajenem ravnanju v sektorju kloroprenskega kavčuka.
   V utemeljitev svojih predlogov tožeče stranke navajajo, da je Komisija storila očitne napake pri presoji dejstev, da je napačno uporabila pravo in da ni ustrezno obrazložila svoje odločbe, in sicer s tem
   
               —
            
            
               da je ugotovila, da je tožeča stranka E.I. DuPont odgovorna za sodelovanje skupnega podjetja DuPont Dow Elastomers v omejevalnem sporazumu v obdobju, ko je tožeča stranka E.I. DuPont že prenesla vse svoje posle v zvezi z elastomerom, vključno s kloroprenskim kavčukom, na družbo DuPont Dow Elastomers;
            
         
               —
            
            
               da je naložila družbi E.I. DuPont globo za obdobje pred prenosom njenih dejavnosti v zvezi z elastomerom na družbo DuPont Dow Elastomers, čeprav naj Komisija tega ne bi mogla storiti zaradi prekluzije;
            
         
               —
            
            
               da ni izkazala legitimnega interesa za sprejetje odločbe zoper družbo E.I. DuPont v obravnavanem primeru;
            
         
               —
            
            
               da ni dokazala, da sta družbi Bayer in DuPont Dow Elastomers sklenili sporazum ali dosegli dogovor v zvezi z zaprtji obratov;
            
         
               —
            
            
               da je uporabila multiplikator za trajanje s stopnjo 6,5, kar ustreza šestim letom in šestim polnim mesecem, čeprav je sodelovanje družbe DuPont Dow Elastomers trajalo le šest let in en poln mesec;
            
         
               —
            
            
               da tožečim strankam ni odobrila najvišjega možnega znižanja zaradi ugodne obravnave s stopnjo 30 %; in
            
         
               —
            
            
               da je ugotovila, da je nekdo izmed zaposlenih v družbi DuPont Dow Elastomers sodeloval v omejevalnem sporazumu.